ΓΡΑΠΤΗ ΕΡΩΤΗΣΗ E-2736/00

υποβολή: Charles Tannock (PPE-DE) προς την Επιτροπή

(1 Σεπτεμβρίου 2000)

Θέμα: Συνέπεια στην εφαρμογή της αρχής της πρόληψης

Πώς μπορεί η Επιτροπή να δικαιολογήσει την πλήρη απαγόρευση των έξι φθαλικών ενώσεων, όταν η δική της Επιστημονική Επιτροπή η Επιστημονική Επιτροπή Τοξικότητας, Οικοτοξικότητας και Περιβάλλοντος αφού εξέτασε το μοναδικό μη αντεγραμμένο στοιχείο έρευνας για τους κινδύνους των φθαλικών ενώσεων κατέληξε στο συμπέρασμα ότι δενπήρχε κανένας κίνδυνος ο οποίος θα δικαιολογούσε μία απαγόρευση, ενώ ταυτόχρονα απορρίπτει να εξετάσει τη λήψη προληπτικών μέτρων για την προστασία των παιδιών (που ως γνωστόν είναι περισσότερο ευαίσθητα στην ηλεκτρομαγνητική ακτινοβολία) από τους πιθανούς κινδύνους της χρήσεως κινητών τηλεφώνων, λαμβάνοντας μάλισταπόψη το γεγονός ότιφίσταται σημαντική δημοσιευμένη έρευνα που εκφράζει αμφιβολίες για τη ασφάλεια χρήσης των κινητών τηλεφώνων από τους ενήλικες, και έχονταςπόψη το γεγονός ότι ο εκπρόσωπος της Επιτροπής Περιβάλλοντος στις 24 Μαΐου, ότι δενπάρχει καμία γνωστή εξήγηση για το διπλασιασμό κατά τα τελευταία 10 έτη των καρκίνων του εγκεφάλου;

Απάντηση του κ. Byrne εξ ονόματος της Επιτροπής

(6 Δεκεμβρίου 2000)

Σε προηγούμενες ευκαιρίες η Επιτροπή έχει παρουσιάσει εκτενώς στο Κοινοβούλιο τους λόγους και την αιτιολόγηση της απαγόρευσης ορισμένων φθαλικών ενώσεων σε παιδικά είδη που προορίζονται για στοματική χρήση από βρέφη μικρότερα των τριών ετών.

Οι αρνητικές τοξικολογικές ιδιότητες των εν λόγω φθαλικών ενώσεων έχουν αποδειχθεί επαρκώς. Πλήρεις λεπτομέρειες σχετικά με το ζήτημα αυτόπάρχουν στις σχετικές γνωμοδοτήσεις της επιστημονικής επιτροπής για την τοξικότητα, την οικοτοξικότητα και το περιβάλλον (SCTEE), οι οποίες είναι εύκολα προσβάσιμες από τον ιστοχώρο της Επιτροπής.

Βάσει τόσο των διαθέσιμων επιστημονικών στοιχείων και άλλων σχετικών ζητημάτων (ιδίως την έλλειψη κατάλληλων μεθόδων για τον έλεγχο της μετανάστευσης των φθαλικών ενώσεων, την ευαίσθητη ομάδα του πληθυσμού που εκτίθεται και τις αβεβαιότητες σχετικά με άλλες πηγές έκθεσης στις φθαλικές ενώσεις), η Επιτροπή κατέληξε στο συμπέρασμα ότι δικαιολογείται η απαγόρευση αυτών των ουσιών, ειδικότερα στην περίπτωση των ειδών παιδικής φροντίδας και των παιχνιδιών που προορίζονται για στοματική χρήση από παιδιά μικρότερα των τριών ετών. Ορισμένα κράτη μέλη και το ίδιο το Κοινοβούλιο εξέφρασαν την άποψη ότι απαιτείται ακόμα ευρύτερη απαγόρευση. Ειδικότερα, το Κοινοβούλιο ζήτησε τον Ιούλιο του 2000 την επέκταση της απαγόρευσης σε όλες τις φθαλικές ενώσεις και σε όλα τα παιχνίδια για παιδιά κάτω των τριών ετών. Το αίτημα αυτόπερβαίνει κατά πολύ τις διατάξεις τηςπάρχουσας απόφασης της Επιτροπής.

Όσον αφορά τους δυνάμει κινδύνους των κινητών τηλεφώνων, εφιστάται η προσοχή του κ. βουλευτή στη σύσταση 1999/519/ΕΚ του Συμβουλίου περί του περιορισμού της έκθεσης του κοινού σε ηλεκτρομαγνητικά πεδία (0 Hz 300 GHz)(1). Στη σύσταση αυτή καθορίζονται βασικοί περιορισμοί και επίπεδα αναφοράς τα οποία πρέπει να εφαρμόσουν τα κράτη μέλη, προκειμένου να εξασφαλίσουν την κατάλληλη προστασία τηςγείας όλου του πληθυσμού, συμπεριλαμβανομένων των παιδιών, από την ηλεκτρομαγνητική ακτινοβολία.

Αυτά τα επίπεδα προστασίας τηςγείας που καθιερώθηκαν με τη σύσταση του Συμβουλίου, προσδιορίστηκαν με την εφαρμογή παραγόντων ασφάλειας στα όρια έκθεσης στα ηλεκτρομαγνητικά πεδία. Αυτοί οι παράγοντες ασφάλειας επέτρεψαν, στο πλαίσιο προληπτικής προσέγγισης, να εξεταστούν οι μακροπρόθεσμες συνέπειες για τις οποίες προς το παρόν εξακολουθεί ναπάρχει επιστημονική αβεβαιότητα. Η σύσταση του Συμβουλίου θα αναθεωρηθεί το 2004 ή νωρίτερα, στην περίπτωση που θαποβληθούν στην επιστημονική συντονιστική επιτροπή επικυρωμένα νέα επιστημονικά στοιχεία σχετικά με τον κίνδυνο.

Η Επιτροπή επιθυμεί ναπογραμμίσει ότι, στο πλαίσιο των διατάξεων της Συνθήκης σε θέματα προστασίας τηςγείας, επιμένει στη χάραξη απαιτητικής πολιτικής για την προστασία τηςγείας των πολιτών. Από αυτή την άποψη,ποστηρίζει ιδίως διάφορες μελέτες που αποβλέπουν στην αύξηση των γνώσεων σχετικά με τις δυνάμει και τις πραγματικές συνέπειες της χρήσης των ηλεκτρομαγνητικών ακτινοβολιών για τηνγεία. Οι μελέτες αυτές πρέπει να λάβουνπόψη ιδίως κάθε βήμα προόδου όσον αφορά τις επικυρωμένες επιστημονικές γνώσεις στο θέμα αυτό.

Επιπλέον, τα κινητά τηλέφωνα καλύπτονται από την οδηγία 1999/5/ΕΚ του Κοινοβουλίου και του Συμβουλίου της 9ης Μαρτίου 1999 σχετικά με το ραδιοεξοπλισμό και τον τηλεπικοινωνιακό τερματικό εξοπλισμό και την αμοιβαία αναγνώριση της πιστότητας των εξοπλισμών αυτών(2). Αυτή η οδηγία, σε συνδυασμό με την οδηγία 73/23/ΕΟΚ του Συμβουλίου της 19ης Φεβρουαρίου 1973 περί προσεγγίσεως των νομοθεσιών των Κρατών μελών των αναφερομένων στο ηλεκτρολογικόλικό που προορίζεται να χρησιμοποιηθεί εντός ορισμένων ορίων τάσεως(3), περιλαμβάνει ουσιαστικές απαιτήσεις ασφάλειας για την ακτινοβολία.

Τον Οκτώβριο του 2000, η Επιτροπή εξέδωσε εντολή τυποποίησης στους ευρωπαϊκούς φορείς τυποποίησης για τον καθορισμό συγκεκριμένων προτύπων για τα κινητά τηλέφωνα, στο πλαίσιο αυτών των οδηγιών και με συνεκτίμηση των οριακών επιπέδων έκθεσης που αναφέρονται στη σύσταση 1999/5/ΕΚ του Συμβουλίου. Οι τυχόν ειδικές ανάγκες προστασίας θα ληφθούνπόψη στο πλαίσιο ανάπτυξης των ευρωπαϊκών εναρμονισμένων προτύπων.

(1) ΕΕ L 199 της 30.7.1999.

(2) ΕΕ L 91 της 7.4.1999.

(3) ΕΕ L 77 της 26.3.1973.